Reikalavimų švietimo įstaigos (išskyrus aukštąją mokyklą) vadovo metų veiklos ataskaitai

priedas

Raseinių r. Viduklės Simono Stanevičiaus gimnazija

(švietimo įstaigos pavadinimas)

Danutė Janukienė

(švietimo įstaigos vadovo vardas ir pavardė)

**METŲ VEIKLOS ATASKAITA**

2020-01-20 Nr.

Viduklė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai) Raseinių r. Viduklės Simono Stanevičiaus gimnazijos veikla organizuojama vadovaujantis 2018-2020 m. strateginiu ir 2019 metų veiklos planu. Vienas iš strateginio plano tikslų yra gerinti ugdymo(si) rezultatus. 2019 m. LEAN vadybos pagalba gimnazijos bendruomenė tobulino ugdymo procesą**.** Visi mokytojai pasirinkta forma patobulino kompetencijas apie LEAN metodų taikymą ugdyme, apie vertybių svarbą ir jomis grįstą ugdymą. Klasių auklėtojai, pagalbos mokiniui specialistai ir sveikatos ugdymo grupės nariai organizavo klasių rytmečius, kurių metu kalbėjo apie vertybes, apie tai, kas jas formuoja. 2019 metais mokytojai ir mokiniai mokėsi naudotis „Microsoft" teikiama debesų technologijos paslauga „Office 365“. Visi 5-IV gimnazijos klasių mokiniai šioje aplinkoje susikūrė mokinio aplankus. Mokiniai savo aplankuose patalpino savo vertybių piramides, jas aptarė jas su tėvais. Kiekvienas klasės auklėtojas parengė klasės vertybių piramidę, kurią pristatė toje klasėje dirbantiems mokytojams ir auklėtinių tėvams. Metodinės grupės organizavo diskusijas apie tai, kaip siekti kiekvieno mokinio pažangos, vadovaujantis vertybėmis, kartu ieškojo iškilusių šios veiklos problemų sprendinių, dalinosi patirtimi. Gimnazijos bendruomenė siekė visose gyvenimo situacijose vadovautis vertybėmis. Siekiant geriausios ugdymo(si) kokybės, racionaliai buvo naudojami gimnazijos ištekliai. 82 proc. mokytojų, tobulindami ugdymo procesą, intensyviai naudojo įvairias virtualias aplinkas ar mobilias aplikacijas, vedė atviras, integruotas ir kolegialaus grįžtamojo ryšio pamokas, įgyvendino Skaitymo strategijų diegimo įvairių dalykų pamokose veiklos planą. Įtaką ugdymo kokybei turėjo ir įgyvendintas Europos Sąjungos struktūrinių fondų lėšomis finansuotas projektas „Skaitymo laboratorija“. Įsivertinant gimnazijos veiklos kokybę nustatyta, kad 96 proc. mokinių žino mokymosi tikslą. 96 proc. mokinių teigia, kad mokymasis yra svarbus, norint įgyvendinti savo ateities planus.Kita gimnazijos veiklos kryptis 2019 metais buvo sveikos gimnazijos kultūros kūrimas. Įgyvendinant šį tikslą buvo ugdomi sveikos gyvensenos įgūdžiai, užtikrintos sąlygos saugiam ugdymui(si), kuriama palanki socialinio ir emocinio ugdymo aplinka.Įgyvendinta Sveikatos ir lytiškumo bei rengimo šeimai programa 1-II klasėse. 5, 7 ir I gimnazijos klasių mokiniai mokėsi pasirenkamojo sveikatos ugdymo dalyko. Visi mokiniai dalyvavo ne mažiau kaip vienoje prevencinėje programoje. Kiekvieną pirmadienį buvo organizuojami klasės rytmečiai, skirti sveikatos ugdymui, kurių metu mokiniai aktyviai judėjo, susipažino su sveikos gyvensenos ir sveikos mitybos principais. Koridoriuje įkurtos aktyvaus laisvalaikio salelės pradinių klasių mokiniams, parengtas ir įgyvendintas triukšmo mažinimo planas. Parengtas projektas ir gautas finansavimas žaidimų aikštelės įkūrimui priešmokyklinio ugdymo grupės vaikams ir pradinių klasių mokiniams. Sėkmingai organizuota sporto diena, kurioje dalyvavo visi mokytojai, mokiniai ir apie 30 proc. mokinių tėvų. Nuo 2019 m. rugsėjo 1 d. mokinių/vaikų maitinamas organizuojamas savitarnos principu.Kurti sveikos gimnazijos kultūros neįmanoma be palankios ugdymui socialinės ir emocinės aplinkos. Mokytojai patobulino socialinės ir emocinės veiklos kompetencijas, po to identifikavo šios veiklos organizavimą gimnazijoje ir parengė Socialinio ir emocinio ugdymo modelį. Klasės rytmečių metu klasių auklėtojai su mokiniais organizavo pokalbius apie džiaugsmą, išsiaiškino, kiek mokinių į mokyklą eina su džiaugsmu. Pagalbos mokiniui specialistų metodinė grupė atliko 1-II klasių mokinių dvi apklausas, vienoje jų išsiaiškinti mokiniai, kurie į mokyklą neina su džiaugsmu, o antros apklausos metu išsiaiškintos priežastys. Specialistai išanalizavo rezultatus, juos pristatė mokytojams bei pateikė rekomendacijas, kaip šalinti priežastis, dėl kurių mokiniai į mokyklą eina ne su džiaugsmu.Gimnazijos veiklos kokybės įsivertinimo grupė 2019 m. atliko asmenybės tapsmo įsivertinimą. Išryškinti stiprieji veiklos aspektai *( aukščiausias galimas įvertinimas 4).* Mokiniai mano, kad:* mokymasis yra svarbus norint įgyvendinti savo ateities planus 3,6;
* žino savo gabumus (kokiems dalykams esu gabus) 3,5;
* supranta žinių, mokymosi ir išsilavinimo vertę 3,5;
* žino savo polinkius (kas man patinka, kuo domiuosi) 3,5;
* didžiuojasi savo gimnazija 3,5;

Tėvai mano, kad:mokytojai mokinius moko bendrauti, padėti vienas kitam 3,6;* mokykla skatina mokinius būti aktyviais mokyklos gyvenimo kūrėjais 3,6;
* mokytojai padeda suprasti mokymosi svarbą gyvenime 3,5;

yra įtraukiami į vaiko mokymosi sėkmių aptarimus mokykloje 3,5.2019 m. Nacionalinės mokyklų vertinimo agentūros sudaryta vertintojų grupė atliko gimnazijos veiklos kokybės išorinį vertinimą. Vertinimo ataskaitoje įvardinti stiprieji gimnazijos veiklos aspektai: Kryptingai siekiama gerinti mokinių mokymosi pasiekimus. Gimnazijos veikla tinkamai orientuota į asmenybės ugdymą. Lanksčiai ir kūrybingai naudojami materialiniai ištekliai.Gimnazijos strateginio ir 2019 m. veiklos plano įgyvendinimo priežiūrą vykdė Gimnazijos veiklos kokybės įsivertinimo grupė ir įstaigos vadovai. Gruodžio mėnesį atlikta tikslų ir uždavinių įgyvendinimo analizė, parengtos planų įgyvendinimo ataskaitos, rezultatai aptarti Mokytojų ir Gimnazijos tarybose. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1. Įgyvendinti efektyvų finansinių ir materialinių išteklių valdymą. | Kiekvieną ketvirtį išanalizuoti įstaigai skirtų asignavimų vykdymą ir, reikalui esant, kreiptis į rajono Savivaldybės tarybą dėl lėšų perskirstymo. | Paskirtos įstaigai lėšos naudotos efektyviai, neviršijant 2019 m. įstaigai patvirtintų asignavimų. | 2019 m. paskirtos įstaigai lėšos naudotos neviršijant patvirtintų asignavimų (Biudžeto išlaidų sąmatos vykdymo metinė ataskaita). |
| 1.2. Tobulinti vadybos procesus. | Diegti Lean vadybą. | 16 val. patobulintos vadybos kompetencijos. Diegiant Lean vadybą išsiaiškinta ir apibrėžta, kas yra vertė gimnazijos klientams. 60 proc. mokytojų ugdomąją veiklą organizuoja vadovaudamiesi Lean vadybos piramide. Sukurtas geros pamokos standartas. Išsiaiškinti pagrindiniai gimnazijos nuostoliai. | Diegiama Lean vadyba: patobulintos vadybos kompetencijos (14 val.); išsiaiškinta ir apibrėžta, kas yra vertė gimnazijos klientams; mokytojai ugdomąją veiklą organizuoja vadovaudamiesi Lean vadybos piramide; gimnazijos mokytojų bendruomenėje susitarta dėl geros pamokos standarto, organizuodami ugdomąją veiklą visi mokytojai vadovaujasi Standartu; išsiaiškinti 3 pagrindiniai gimnazijos nuostoliai. |
| 1.3. Įgyvendinti ES struktūrinės paramos pagal „Ikimokyklinio ir bendrojo ugdymo mokyklų veiklos tobulinimas“ projektą „Skaitymo laboratorija. | Įgyvendinti projekto „Skaitymo laboratorija“ II etapą. | Įgyvendintos visos 2019 metams suplanuotos veiklos: įdarbinti skaitymo konsultantai, parengtos ataskaitos, atlikta projekto rezultatų sklaida.  | Įgyvendintos projekte „Skaitymo laboratorija“ suplanuotos veiklos: įdarbintas skaitymo konsultantas (direktoriaus 2019 m. kovo 1 d. įsak. Nr. 23-P), parengtos reikalingos ataskaitos (ESF pranešimai apie ataskaitų priėmimą), organizuota projekto veiklų sklaida, projekto rezultatai aptarti Mokytojų taryboje (2019 m. gruodžio 26 d. protokolas Nr.3). |
| 1.4. Tobulinti mokinių maitinimo organizavimą. | Pradinių klasių mokiniams sudaryti maitinimo organizavimo švediško stalo principu galimybes.  | Nuo 2019 m. rugsėjo 1 d. 1-4 klasių mokiniai maitinami švediško stalo principu. 95 proc. pradinių klasių mokinių ir jų tėvų mano, kad sudarytos sąlygas mokiniams maitintis sveikai, sudarytos pasirinkimo galimybės. | Nuo 2019 m. rugsėjo 1 d. visiems mokiniams/vaikams maitinamas organizuojamas savitarnos (švediško stalo) principu. Visi mokiniai ir jų tėvai teigiamai vertina įdiegtą savitarnos principą. Gimnazijai pareiškus pageidavimą dalyvauti priešmokyklinio ugdymo grupės vaikų naudojantis savitarnos principu nemokamo maitinamo pilotiniame bandyme, nuo 2020 m. sausio 6 d. vaikai maitinami nemokamai. |
| 1.5. Kurti dinamišką, atvirą ir funkcionalią mokinių mokymosi ir poilsio aplinką | Sukurti naujas ir atnaujinti jau esančios edukacines aplinkas. | Įkurtas Tylos kambarys, gimnazijos muziejus, atnaujinti 2 kabinetai. | Sukurtos naujos edukacinės aplinkos: 6 kabinetai (lietuvių k., matematikos, istorijos, logopedo, spec. pedagogo, psichologo), pradinių klasių koridorius su poilsio, aktyvaus judėjimo erdvėmis, gimnazijos muziejus, mokinių higienos įgūdžių ugdymui atnaujinta prausyklos erdvė, įgyvendintas projektas „Tylos kambarys“, įsigytos visos reikalingos priemonės. Kompiuterizuotas pradinių klasių kabinetas, jame mokiniams įrengta 10 kompiuterizuotų darbo vietų.  |